钦定古今图书集成/明伦汇编/氏族典/第558卷 > 司马宗
## 钦定古今图书集成/明伦汇编/氏族典/第558卷 > 司马宗

按《晋书汝南文成王亮传》：“亮子宗，字延祚，元康中，封
南顿县侯，寻进爵为公，讨刘乔有功，进封王，为征卤
将军，与兄𦍛俱过江。元帝即位，拜抚军将军，领左将
军。明帝践阼，加长水校尉，与虞引俱为帝所昵，委以
禁旅。宗与王导、庾亮志趣不同，连结轻侠，以为腹心。
及帝疾笃，宗引密谋为乱，亮排闼言之，帝始悟，转为”
骠骑将军，遂怨望形于辞色。咸和初，御史中丞锺雅
劾宗谋反，庾亮使右卫将军赵引收之。宗以兵距战，
为引所杀，贬其族为马氏。三子：绰、超、演，废为庶人。咸
康初，复其属籍，绰为奉车都尉、奉朝请。